Cond zij allen lieden dat wout vande borchove soen wilen wouts es
comen in jeg der scepen van loven en heeft genomen en bekent dat hij
genome heeft jegen henrricke vande borchove sine braide de helcht
vande coren molen en slachmolen des voirs henrix gelegen inde pchie van
nodlynte optte velpe dair af dat de voirs wout dand helcht vande
voirs molen toebehoende es Te houde en te hebben van kersmisse
lest leden ene tmijn van drie jaen lang deen na dander sond middel
volgen elx jairs daen bynne om de helcht van tweendertich mudde
rogs goet en paiabel der maten van diest en van eender halver
amen raepsmonts goet en paiabel der maten voirs alsulx rogs ende
monts als de voirs molen wynne sal en inde voirs molen te
leven te weten dt voirs coren alle maenden te betalen en deen
helicht vande voirs smonte te vastelavonde en dander
helcht inde advent jairlix den voirs tmine duende en
telke tmijn als vvolghde schout It de voirs wout sal houde
in goede state de helcht vande voirs molen van cammen van
spillen van beytels van blocken van clincken van vuysten deberie
vn
en dat raerwerc den voet ind coren molen It schine en
totter schine sal de voirs henric vande borchove den voirscr
wouten de helcht vande houte gesaeght leven It de voirs
wout sal beyde de raders houde vande reep opweert en eest
dat den voirs wouten aent slachvolen rat gebrect hout totten
alpen dat sal hem henric voirs half gheve willegen ende
popelen al rou It de voirs wout sal houde de helcht vande
scampen en vande heiden en de voirs henric sal hem dair toe
leven de helcht vande houte gesaeght It gevielt dat aen de
dyke enich gat uut brake vande wate dat sal de voirs wout
doen maken alsoe vele alst haer twee op ene dach gemaken
consten It wairt alsoe de voirs coren molen stille stonde en dat
bove vi daige niet en gedroege dat de voirs henric den voirs
wouten dair daf gheve pacht afslaen en soude noch corten It
stilstaen dat sal staen alte male op de core molen en twynt
opden slachmolen maer also als dair yet gebrect aen de